**НАРОДНО ЧИТАЛИЩЕ “ИСКРА- 1921” – КАЛОЯНОВО**

**п.к. 4173 пл.”Възраждане” № 6**

**тел. 0888/134-100**

**e-mail:** **iskra\_kaloianovo@abv.bg**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**О Т Ч Е Т**

**за работата на читалището през 2023 година**

**І. ФИНАНСОВ ОТЧЕТ**

|  |  |
| --- | --- |
| **Показател** | **Стойност** |
| **Приходи общо:** | **116 762,56** |
| *В т.ч. от: Държавна субсидия* | 65 236,50 |
| *Дофинансиране от община Калояново* | 27 500,00 |
|  *Собствени приходи* | 24 026,06 |
| * *Членски внос*
 | *1 096,00* |
| * *Ксерокс услуги*
 | *91,60* |
| * *Наеми*
 | *100,00* |
| * *Рента*
 | *743,70* |
| * *Такси*
 | *15 615,40* |
| * *Дарения*
 | *220,00* |
| * *Концертна дейности награди*
 | *1200,00* |
| * *Приходи от спечелен проект*
 | *1204,36* |
| * *Продажба носии*
 | *755,00* |
| * *Възстановен сума за театъра от общината*
 | *3000,00* |
| **Разходи общо:** | **109 197,17** |
| * *ФРЗ и осигуровки, обезщетения*
 | *61 973,64* |
| * *Наем, отопление, ВиК*
 | *5 673,47* |
| * *Ваучери*
 | *1 210,00* |
| * *Книги, абонамент*
 | *2 529,38* |
| * *Участие във фести-вали и Летен лагер*
 | *18 286,38* |
| * *Канцеларски и стопански*
 | *1074,30* |
| * *ДМА и КМР*
 | *13 350,00* |
| * *Външни услуги*
 | *5 100,00* |

**ІІ. БИБЛИОТЕЧНА ДЕЙНОСТ**

През изтеклата година в централната общинска библиотека са регистрирани 152 потребители. В сравнение с 2022 година, броят им е увеличен с 10.

Реално, броят на потребителите е доста по-голям. През последните години се наблюдава тенденция един човек да се регистрира като потребител и заплати съответната такса, но винаги да взема библиотечни документи за още няколко души, за да спести 5 (когато е учащ, студент,пенсионер или безработен) или 8 лева (ако има доходи).

Броят на заетите библиотечни документи бележи чувствително увеличение спрямо спрямо предходната година с 399 и възлиза на 2125 документа. И тук реалният им брой е по-голям, тъй като повсеместно явление е дадена книга да се чете от колегите в работата или от съседите, които, в повечето случаи, не намират време или нямат желание да се регистрират като потребители. Най-голям процент от заетите библиотечни документи заема художествената литература. Това е обяснимо, с оглед тематиката на новите постъпления. Като общообразователна читалищна библиотека с ограничени финансови възможности, не сме в състояние да закупуваме отраслова литература в такъв размер, в какъвто са желанията ни. Ориентир в тази посока са интересите и търсенията на потребителите. По тази причина закупуваме най-често книги от 0,1, 3 и 9 отдел. Недостатъчният размер на субсидията ни ограничава, както във възможностите за адекватно обновяване на библиотечния фонд, така и за абониране на повече и по-разнообразни по тематика периодични издания.

През 2023 г. общият брой на придобитите нови библиотечни документи е 208 на стойност 2529,38 лева. Най- голям брой от тях – 115 за 1347,72 лева са по спечеления проект през 2022 година на МК за обновяване на библиотечните фондове, но бяха обработени през 2023 г., тъй като средствата постъпиха в последния ден на 2022 г. Процентно това е 55,3 от общия брой и 53,3 от стойността на придобитите НБД. От собствени източници сме придобили 28 НБД за 475, 13 лв.(съответно 13,9% от броя и 18,8% от стойността), а броят на тези от дарения е 64 (30,8%) за 706,53 лв. (27,9%).

Както винаги, кандидатствахме по програмата на МК „Българските библиотеки – съвременни центрове за четене и информираност” въпреки изключително краткия срок за представяне на предложенията в отпускарския летен сезон. Бяхме одобрени за наша радост. Но подписването на договорите и получаването на средствата се проточи неоправдано дълго. Това определено ни затрудни, тъй нямаше никакво време за обработката на новите документи. Така че отново се получава една аномалия – заплатени документи през 2023 г. са зачислени във фонда през 2024 г.

На завидна популярност се радва една инициатива на библиотеката от 24 май 2012 година. Всяка седмица избираме мисъл на известни учени, творци на изкуството или цитати от произведения на утвърдени поети и писатели. Поставяме я на входа на библиотеката.Обикновено ги свързваме с датите от календара за седмицата, към която се отнасят: празници, годишнини и др. Много често се налага да я размножим, защото идват граждани с молба да им дадем копие и да поставят съответната мисъл или цитат в офиса, на работното място, или просто да я имат за лично ползване.

Библиотеката е основен организатор и реализатор на мероприятията в Детския дневен център по проекта на фондация Лале „Слънцето свети за всички”. Всяка сряда се организират интересни игри, състезания, развива се творческото мислене и фината моторика. И задължително в края на занятието се четат откъси от популярни произведения, или се представят детски сборници и енциклопедии от нашия фонд.

За съжаление, не бележи съществено подобрение съвместната работа с ОУ „Иван Вазов”главно поради незаинтересованост на преподавателите и ръководството. Продължава „капсулирането” на училищетор и политиката на самодостатъчност. Малко от преподавателите проявяват инициатива за съвместни мероприятия с други организации, които не са „подплатени” с допълнително заплащане и материални стимули в личен план.

Ние бяхме убедени, че отпадането на ограниченията заради ковид пандемията и връщането към присъственото обучение, ще увеличат броя на съвместните ни инициативи. За съжаление, очакванията ни не се оправдаха. Работихме главно с учениците от начален курс. Организирахме две състезания – за 24 май и Деня на народните будители с учениците от 4 клас. Децата от ДГ „Детелина” и първокласниците гостуваха два пъти в библиотеката и музейната сбирка, а второкласниците – един път. В чест на патронния празник на училището пак с учениците от втори клас през април посетихме къщата-музей на Иван Вазов в Сопот и засадихме поредното дръвче в Апостоловата гова в Карлово.

 Една от положителните насоки в работата на библиотеката през изтеклата година е активизирането на усилията за намаляване броя на закъснелите потребители. Чрез писма, лични срещи, напомняния на учители и родители и телефонни обаждания съумяхме чувствително да ги ограничим.

Организирахме и дарителска кампания за обновяване фонда на библиотеката, както и такава за събиране на хартия. С получените средства от вторичните суровини, макар и в минимален размер, закупихме нови документи.

Не съумяхме да отделим средства за закупуване на софтуер от РС-ТМ за модула за обслужване на потребители.

Реално оценяваме извършеното през 2023 година. Виждаме и положителните, и отрицателните страни. Имаме желанието и решимостта да преодолеем недостатъците. Остава само една „дребна” подробност – да осигурим така необходимите и винаги недостатъчни финансови средства... като се оказва, че в този случай не можем да разчитаме нито на държавната субсидия, нито на дофинансиране от общината.

**ІІІ. ЛЮБИТЕЛСКО ТВОРЧЕСТВО И КУЛТУРНО-МАСОВИ МЕРОПРИЯТИЯ**

През 2023 г. ДТС „Изворче” за пореден път спечели титлата Балкански шампион на ЕАФФ. Също така взе участие в концерта за 24 май, МФФ „Paralia Summer Fest” през месец юни в Гърция, в Общинските празници и в традиционния Коледен концерт.

ТК „Искрица” спечели първо място и парична награда от 300 лева от НФФ „Петровско надиграване. Участва и в Карнавалните празници в Калояново, събора в Ръжево, Общинските празници и Коледния концерт. През м. август представи България и Калояново на МФФ в Прага.

Съвместно с училището на 24 май организирахме шествие и тържество на открито.

През месец юни в рамките на традиционните Общински празници организирахме провеждането на две театрални представления.

Традиционният коледен концерт беше плод на съвместните усилия на читалището, училището и ДГ „Детелина”. От наша страна , освен танцовите състави, взеха участие и децата от ДДЦ. Преди самия концерт беше организиран благотворителен базар с изработените от тях коледни сувенири и украшения, изработени по време на ежеседмичните занимания. От събраните средства 350 лева бяха преведени по сметката на „Българската Коледа”.

 Организирахме и посещение на четири театрални постановки в Пловдив.

**ІV. КЛУБНА И КРЪЖОЧНА ДЕЙНОСТ**

Детският дневен център продължава да работи вече дванадесет години като устойчиво развитие на проекта „Слънцето свети за всички”, финансиран от фондация Лале. Разшири се броят и обхватът на учениците от целевата група – те вече са 32 от общо 5 села от общината. Децата се занимават с образователни и развлекателни игри, състезания, викторини, изработване на различни предмети и сувенири. Целта на занятията е както да създадем определени умения у децата, така и да ги научим да работят, играят и се забавляват заедно. От 2019 г. редовно през лятната ваканция за тях се провежда петдневен Летен лагер (2019 и 2020 г. – в Копривщица, а 2021, 2022 и 2023 г. – във Велинград), по времето на който дните минават както в игри и забавления, посещения на музеи и басейни, така и във включването на участниците в приготвянето на храната. А игрите, песните и веселието са непрестанни.

През отчетният период с Женският клуб успяхме да отбележим Бабинден и Осми март, да посетим и традиционният концерт на ДФА „Тракия” на Античния театър.

**V. ОРГАНИЗАЦИОННА ДЕЙНОСТ.МАТЕРИАЛНА БАЗА.**

НЧ „Искра-1921” изпълнява ролята на методически център по отношение на останалите читалища в общината, а библиотеката изпълнява функциите на общинска на основание чл. 44, ал. 2 и ал. 3 от Закона за обществените библиотеки.Секретарят на централното читалище изпълнява и длъжността на библиотекар централизирано комплектуване за всички библиотеки в общината.

Настоятелството заседава редовно и разглеждана всички въпроси и проблеми, касаещи работата на читалището. Председателят на Проверителната комисия присъства ва тези заседания.

Най-голям проблем продължава да бъде материалната база. Почти няма надежда за построяване на самостоятелна читалищна сграда. Базата ни е разпръсната в две отделни сгради. Капацитетът на салона е недостатъчен, а гримьорната е убийствено малка – не повече от 9 кв.м. Липсват условия за нормално организиране на каквото и да е мероприятие, а провеждането му е изпитание за волята и нервите – и на нас като организатори , и на участниците.

Реално оценяваме извършеното през отчетния период. Виждаме и положителните, и отрицателните страни. Имаме желанието и решимостта да преодолеем недостатъците. Остава само една „дребна” подробност – да осигурим така необходимите и винаги недостатъчни финансови средства...като се оказва, че в този случай не можем да разчитаме нито на държавната субсидия, нито на дофинансиране от общината.

 Секретар:

 /А.Бекирова/

**НАРОДНО ЧИТАЛИЩЕ “ИСКРА- 1921” – КАЛОЯНОВО**

**п.к. 4173 пл.”Възраждане” № 6**

**тел. ; 0888/134-100; факс 03123/24-12**

**e-mail:** **iskra\_kaloianovo@abv.bg**

**П Л А Н**

**за дейността на читалището през 2024 година**

 ***ПРИОРИТЕТНИ ЗАДАЧИ:***

1. С цел подобряване на материално-техническата база, да се изготви отново докладна записка до ръководството на Община Калояново и до Общински съвет – Калояново на основание чл. 23, ал. 2 от ЗНЧ за извършване основен ремонт на салона със средства от общинския бюджет – увеличаване размерите на сцената и гримьорната, подмяна на подовото покритие на сцената и пода, премахване на компрометираната облицовка и ламперия, подмяна на столовете, подмяна и осъвременяване на сценичното осветление.
2. Разширяване сътрудничеството с ОУ „Иван Вазов”, ДГ „Детелина” и Пенсионерския клуб за провеждане на съвместни мероприятия и инициативи.
3. Подобряване връзките между отделните читалища в общината и такива от областта и провеждане на съвместни срещи за обмяна на опит и идеи, както и за организиране на съвместни изяви и гостувания.
4. Възстановяване активната работа на Общински комитет „Васил Левски”.

***ПОСТОЯННИ ЗАДАЧИ И МЕРОПРИЯТИЯ:***

1. Всеки понеделник и четвъртък – репетиции на ДТС „Изворче”, ТК „Весело хоро” и ТК „Искрица”.

2. Всеки сряда – занимание в Детския дневен център.

3. Ежемесечно – сбирка на Женския клуб и гостуване в клуб „Любознайко”.

**БИБЛИОТЕЧНА ДЕЙНОСТ**

***I. КОМПЛЕКТУВАНЕ И ОРГАНИЗАЦИЯ НА БИБЛИОТЕЧНИЯ ФОНД***

1. Качествено комплектуване на библиотечните фондове с книжни и некнижни носители на информация чрез покупка, дарение, абонамент, участие в проекти и книгообмен с партньори. Покупката като начин на комплектуване да бъде водеща. Да се търсят допълнителни начини на финансиране и участие в проекти.

2. Да се открие „Картотека на отказите” като периодично всяко тримесечие след анализ на потребителските търсения и съобразно политиката на управление на библиотечния фонд да се докомплектуват липси и продължаващи издания.

 ***II.БИБЛИОТЕЧНО – ИНФОРМАЦИОННО ОБСЛУЖВАНЕ.***

***КУЛТУРНИ МЕРОПРИЯТИЯ.***

1. По-пълното и качествено удовлетворяване на информационните потребности на читателите до 14 г. възраст;
2. Засилване на интереса към книгата и четенето, в конкуренция с новите мултимедийни продукти чрез провокиране въображението и творчеството на децата посредством целенасочени занятия в Детския център.
3. Увеличаване на броя на новите читатели. За целта да се организират кампании съвместно с Женския и Пенсионерския клуб и Организацията на хората с увреждания.
4. Да продължи работата по рекламата на новите заглавия в библиотеката.
5. Разширяване сътрудничеството с преподавателите от начален курс на ОУ „Иван Вазов”. Организиране на ежемесечни гостувания в ГЦОУД по определен повод – годишнини на детски писатели, официални и религиозни празници.
6. Да се организира среща с детски писател за децата от ДГ „Детелина” и учениците от начален курс, както и с друг такъв - за населението.

**ЛЮБИТЕЛСКО ТВОРЧЕСТВО И КУЛТУРНО-МАСОВИ МЕРОПРИЯТИЯ**

1. Организирано посещение всяко тримесечие на театрални постановки в Пловдив.

2. Отбелязване 151 годишнината от обесването на Васил Левски – викторина с учениците от третите класове - ГЦОУД и посещение на зарята в Карлово.

 3. Честване Деня на самодееца.

 4. Честване на националния празник 3 март – съвместно с ОУ „Иван Вазов” и посещение на тържеството в определен град – Пловдив, Копривщица, Стрелча или Шипка.

5. Посещение на тържествата за отбелязване годишнината от Априлското въстание с младежите от селото – по избор в Копривщица, Панагюрище или Клисура.

6. Традиционен празничен концерт в чест на Деня на славянската писменост и на българската просвета и култура.

1. Посещение на музеите в Сопот и Карлово с децата от начален курс. Засаждане на поредното дръчве в Апостоловата гори в Карлово.
2. Участие на ДТС „Изворче” в МФФ по избор на хореографа.
3. Участие в организирането и провеждането на празниците на община Калояново.

 10. Организирано посещение на постановка от OPERA OPEN 2022 на Античния театър.

11. Участие на ДТС „Изворче” и ТК „Искрица” в Балканския шампионат по фолклор „Жива вода” в Хисаря.

 12. Организиране на екскурзия до местността „Узана”, хижа Добрила и изкачване на връх Мусала по програмата за работа с младежите.

1. 18 юли – Организирано посещение на тържествата в Карлово по повод 187 години от рождението на Васил Левски.
2. Посещение на фолклорен концерт в Пловдив.
3. Участие на ТК „Искрица” в МФФ в Търгу Муреш, Румъния, НФФ „Петровско надиграване и надсвирване” в с. Ягодово и НФФ „Да запеем заедно песните на Средногорието” в с. Чавдар.
4. Организиране посещение на тържествата в Пловдив за Съединението на 6 септември и на 22 септември – за Деня на независимостта.
5. Честване Деня на народните будители – общо мероприятие на читалищата от общината
6. Организиране и провеждане на Коледен концерт с участието на самодейните състави.

**КЛУБНА И КРЪЖОЧНА ДЕЙНОСТ**

1.Отбелязване на Бабинден,Международния Ден на жената 8 март – с децата от Детския дневен център, Кръжока по краезнание и Женския клуб.

1. Организиране на конкурс за най-красив букет (за Цветница) и най-красиво великденско яйце (за Великден) с децата от ДДЦ.
2. Организиране на традиционния великденски излет в околностите на Калояново с Женския клуб.
3. Провеждане на Летен лагер с децата от ДДЦ във Велинград.
4. Честване на Деня на християнското семейство в Женския клуб.
5. Коледна кулинарна изложба с участничките в Женския клуб.

**ОРГАНИЗАЦИОННА ДЕЙНОСТ.МАТЕРИАЛНА БАЗА.**

1. Провеждане на годишно отчетно събрание.
2. Продължаване практиката за присъствието на Председателя на ПК на заседанията на Настоятелството.
3. Изготвяне на Докладна записка до Община Калояново и Общински съвет – Калояново за извършване ремонт на салона.

 **НЧ „ИСКРА-1921” – КАЛОЯНОВО**

 **СЕКРЕТАР:**

 **/А.Бекирова/**